
Το Ευρωπαϊκό Κοινοβούλιο,
–	έχοντας υπόψη τη θέση του Συμβουλίου σε πρώτη ανάγνωση (10498/2/2025 – C10‑0281/2025),
–	έχοντας υπόψη τη γνωμοδότηση της Ευρωπαϊκής Οικονομικής και Κοινωνικής Επιτροπής της 20ής Σεπτεμβρίου 2023[footnoteRef:1], [1:  	ΕΕ C, C/2023/865, 8.12.2023, ELI: http://data.europa.eu/eli/C/2023/865/oj. ] 

–	έχοντας υπόψη τη θέση του σε πρώτη ανάγνωση[footnoteRef:2] σχετικά με την πρόταση της Επιτροπής προς το Κοινοβούλιο και το Συμβούλιο (COM(2023)0224), [2:  	ΕΕ C, C/2025/1031, 27.2.2025, ELI: http://data.europa.eu/eli/C/2025/1031/oj.] 

–	έχοντας υπόψη το άρθρο 294 παράγραφος 7 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη την προσωρινή συμφωνία που εγκρίθηκε από την αρμόδια επιτροπή σύμφωνα με το άρθρο 75 παράγραφος 4 του Κανονισμού του,
–	έχοντας υπόψη το άρθρο 68 του Κανονισμού του,
–	έχοντας υπόψη τη σύσταση της Επιτροπής Νομικών Θεμάτων για τη δεύτερη ανάγνωση (A10-0246/2025),
1.	εγκρίνει τη θέση του Συμβουλίου σε πρώτη ανάγνωση·
2.	λαμβάνει υπόψη τη δήλωση της Επιτροπής που επισυνάπτεται στο παρόν ψήφισμα, η οποία θα δημοσιευτεί στη σειρά C της Επίσημης Εφημερίδας της Ευρωπαϊκής Ένωσης·
3.	διαπιστώνει ότι η πράξη εκδόθηκε σύμφωνα με τη θέση του Συμβουλίου·
4.	αναθέτει στην Πρόεδρό του να υπογράψει την πράξη, μαζί με τον Πρόεδρο του Συμβουλίου, σύμφωνα με το άρθρο 297 παράγραφος 1 της Συνθήκης για τη λειτουργία της Ευρωπαϊκής Ένωσης·
5.	αναθέτει στον Γενικό Γραμματέα του να υπογράψει την πράξη, αφού προηγουμένως ελεγχθεί ότι όλες οι διαδικασίες έχουν ολοκληρωθεί δεόντως, και να προβεί, σε συμφωνία με τη Γενική Γραμματέα του Συμβουλίου, στη δημοσίευσή της στην Επίσημη Εφημερίδα της Ευρωπαϊκής Ένωσης·
6.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.

Δήλωση της Επιτροπής σχετικά με τον κανονισμό (ΕΚ) αριθ. 816/2006 με την ευκαιρία της έκδοσης του κανονισμού (ΕΕ) 2025/2645 του Ευρωπαϊκού Κοινοβουλίου και του Συμβουλίου σχετικά με τη χορήγηση υποχρεωτικών αδειών εκμετάλλευσης για τη διαχείριση κρίσεων και την τροποποίηση του κανονισμού (ΕΚ) αριθ. 816/2006

Η Επιτροπή δεσμεύεται να υποβάλει έκθεση στο Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή σχετικά με τον κανονισμό (ΕΚ) αριθ. 816/2006, σύμφωνα με το άρθρο 19 του εν λόγω κανονισμού.

